Η εξέλιξη της τεχνολογίας έχει γίνει αισθητή και στις βραχυχρόνιες μισθώσεις. Όλο και περισσότερα ακίνητα μεταμορφώνονται σε “έξυπνα” σπίτια, γεγονός που μπορεί να βοηθήσει τους ιδιοκτήτες ακινήτων που τα νοικιάζουν μέσω Airbnb, να παρέχουν καλύτερες υπηρεσίες στους επισκέπτες, αλλά και να κάνουν τη δική τους ζωή πιο εύκολη. Συστήματα smart που επιτρέπουν την απομακρυσμένη διαχείριση ηλεκτρικών συσκευών, έχουν αρχίσει ήδη να χρησιμοποιούνται ευρέως στα σπίτια. Αν νοικιάζεις το σπίτι σου μέσω Airbnb, βάλε ένα τέτοιο σύστημα αφού με αυτό θα έχεις συνέχεια το έλεγχο των ηλεκτρικών συσκευών ακόμη κι αν είσαι μακριά. Μια ακόμη εξαιρετικά χρήσιμη τεχνολογία για τις βραχυχρόνιες μισθώσεις είναι και “έξυπνες” κλειδαριές που είτε λειτουργούν απομακρυσμένα και μέσω των smartphones, είτε μέσω κωδικού. Αυτές οι κλειδαριές κάνουν τη διαδικασία του check-in πολύ πιο εύκολη, αφού η παρουσία του ιδιοκτήτη δεν είναι πλέον απαραίτητη και οι επισκέπτες δεν θα έχουν το άγχος μην χάσουν τα κλειδιά.